Dôvodová správa
 
A. Všeobecná časť

Návrh zákona,  ktorým sa mení a dopĺňa zákon č. 160/2015 Z. z. Civilný sporový poriadok (ďalej len „návrh zákona“) predkladajú poslanci Národnej rady Slovenskej republiky Gábor Gál, Péter Vörös, Elemér Jakab a Tibor Bastrnák.

Podľa § 18 zákona č. 99/1963 Zb. Občianskeho súdneho poriadku v znení neskorších predpisov účinného do 30. júna 2016 mali účastníci občianskeho súdneho konania právo konať pred súdom vo svojej materčine alebo v jazyku, ktorému rozumejú, pričom súd bol povinný zabezpečiť im rovnaké možnosti na uplatnenie ich práv. Zároveň v zmysle § 141 ods. 4 Občianskeho súdneho poriadku účinného do 30. júna 2016 trovy spojené s tým, že účastník koná vo svojej materčine alebo v jazyku, ktorému rozumie, platil štát.

Podľa nového civilného sporového kódexu strany zabezpečujú preklad podaní a dôkazov v inom ako štátnom jazyku samé, alebo ich preklad síce zabezpečí štát, ale trovy prekladu nehradí a na náhradu týchto trov sa použijú všeobecné ustanovenia o náhrade trov konania.

 V nadväznosti na zásady ochrany práva používať regionálne a menšinové jazyky v konaniach pred národnými súdmi, vyjadrenými v medzinárodných dohovoroch, ktorými je Slovenská republika viazaná, najmä v Európskej charte regionálnych alebo menšinových jazykov (oznámenie č. 588/2001 Z. z.), sa k právu strany civilného sporového konania konať pred súdom v jazyku, ktorému rozumie, dopĺňa aj jej právo predkladať podania a dôkazy v materinskom jazyku, pričom štát – pokiaľ ide o bulharský, český, chorvátsky, maďarský, nemecký, poľský, rómsky, rusínsky a ukrajinský jazyk, ktoré Slovenská republika pri ratifikácii Európskej charty regionálnych alebo menšinových jazykov označila ako regionálne alebo menšinové jazyky – sám zabezpečuje preklad týchto podaní a dôkazov. Uvedená ochrana zahŕňa aj  povinnosť štátu znášať s tým spojené výdavky.

Predkladaný návrh zákona má mierne negatívny vplyv na rozpočet verejnej správy. Návrh zákona nemá vplyv na podnikateľskú sféru, nevyvoláva sociálne vplyvy, vplyvy na životné prostredie a ani vplyvy na informatizáciu spoločnosti.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. 

B. Osobitná časť

K čl. I:

Bod 1:

Navrhuje sa povinnosť súdu v civilnom sporovom konaní zabezpečiť preklad podaní a dôkazov v regionálnom alebo menšinovom jazyku v zmysle článku 3 odsek 1 Európskej charty regionálnych alebo menšinových jazykov (oznámenie č. 588/2001 Z. z.), teda podaní a dôkazov, ktoré sú v bulharskom, českom, chorvátskom, maďarskom, nemeckom, poľskom, rómskom, rusínskom alebo ukrajinskom jazyku.

Bod 2:

V súvislosti s predchádzajúcim bodom sa navrhuje zmena ustanovenia o náhrade trov prekladu a tlmočenia, a to tak, aby trovy prekladu podľa novej vety odseku 2 rovnako hradil štát.

K čl. II:

Navrhuje sa nadobudnutie účinnosti zákona od 1. mája 2017.

DOLOŽKA  ZLUČITEĽNOSTI
právneho predpisu s právom Európskej únie

1.	Predkladateľ právneho predpisu: poslanci Národnej rady Slovenskej republiky 
 
2.	Názov návrhu právneho predpisu: Návrh zákona, ktorým sa mení a dopĺňa zákon č. 160/2015 Z. z. o Civilnom sporovom poriadku. 

3.	Problematika návrhu právneho predpisu:

a)	nie je upravená v práve Európskej únie

b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 

      Slovenská republika je viazaná Európskou chartou menšinových jazykov k právu účastníka správneho súdneho konania konať pred súdom v jazyku, ktorému rozumie a predkladať podania a dôkazy v materinskom jazyku.

5.	Stupeň zlučiteľnosti návrhu právneho predpisu s právom Európskej únie:

Stupeň zlučiteľnosti - úplný 

  Názov materiálu 
	
Návrh  zákona, ktorým sa dopĺňa zákon č. 160/2015 Z. z. o Civilnom sporovom poriadku	
  Predkladateľ (a spolupredkladateľ)	
Gábor Gál,Péter Vörös, Elemér Jakab, Tibor Bastrnák	
Charakter predkladaného materiálu	 *  Materiál nelegislatívnej povahy	
	 S  Materiál legislatívnej povahy 	
	 *  Transpozícia práva EÚ 	
	
  Termín začiatku a ukončenia PPK	Materiál nebol predmetom PPK	
  Predpokladaný termín predloženia na MPK*	Materiál nebol predmetom MPK	
  Predpokladaný termín predloženia na Rokovanie vlády
  SR*	Materiál nebol predkladaný na rokovanie vlády Slovenskej republiky	
  2.  Definícia problému	
 Účastníci občianskeho súdneho konania majú právo konať pred súdom v materinskom jazyku alebo v jazyku, ktorému rozumejú.	
  3.  Ciele a výsledný stav	
Zabezpečenie prekladu podaní a dôkazov v inom ako v štátnom jazyku	
  4.  Dotknuté subjekty	
súdy 	
  5.  Alternatívne riešenia                          -  nepredkladajú sa	
	
  6.  Vykonávacie predpisy	
Predpokladá sa prijatie/zmena vykonávacích predpisov?                          *   Áno            S  Nie	
  7.  Transpozícia práva EÚ 	
	
  8.  Preskúmanie účelnosti**	

  9.   Vplyvy navrhovaného materiálu	
  Vplyvy na rozpočet verejnej správy
    z toho rozpočtovo zabezpečené vplyvy	   *  Pozitívne	  *    Žiadne	S  Negatívne	
	  *     Áno	  *     Nie	 S   Čiastočne	
  Vplyvy na podnikateľské prostredie
    z toho vplyvy na MSP	  *   Pozitívne	  S Žiadne	  *   Negatívne	
	  * Pozitívne	  S   Žiadne	  *   Negatívne	
  Sociálne vplyvy	  *    Pozitívne	  S   Žiadne	  *   Negatívne	
  Vplyvy na životné prostredie	  *   Pozitívne	  S   Žiadne	  *   Negatívne	
  Vplyvy na informatizáciu	  *     Pozitívne	  S    Žiadne	  *   Negatívne	
  Vplyvy na služby pre občana z toho
    vplyvy služieb verejnej správy na občana
    vplyvy na procesy služieb vo verejnej
    správe	
  *     Pozitívne	
  S    Žiadne	
  *   Negatívne	
	  *     Pozitívne	  S     Žiadne	  *   Negatívne	

  10.  Poznámky	
	
  11.  Kontakt na spracovateľa	
gal@gave.sk	
  12.  Zdroje	
	
  13.  Stanovisko Komisie pre posudzovanie vybraných vplyvov z PPK	
Materiál nebol predmetom PPK